
Interpolárile si data scrierii 
De neamul Moldovenilor 
de Miron Costin. 

— Ráspuns criticei d-lui N. lorga — 


In editiunea scrierii lui Miron Costin «De neamul Mol- 
dovenilor», apărută in 1914 între publicatiunile Comisiunii 
istorice a României, am stabilit că această scriere nu eră 
o lucrare definitivă, făcută, cum se credea mai înainte, după 
reîntoarcerea cronicarului din Polonia (1686), ci o simplă 
schiţă, scrisă la începutul activităţii sale istorice. Ea erà des- 
tinatá să formeze «cartea dintâi» sau «incepátura» unui leto- 
piseţ general, care aveà să îmbrăţişeze toată, istoria Moldovei 
dela Romani până în zilele autorului. Acest letopiseţ croni- 
carul n'a apucat să-l scrie; «incepátura», rămasă neisprăvită, 
n'a mai fost revizuită si, cât a trăit autorul, nu a fost dată la 
lumină. Aflând-o printre hârtiile tatălui său, unul din fii croni- 
carului, probabil Nicolae, a copiat-o, modificând unele pasaje, 
şi a completat-o cu informaţii proprii si cu ştiri scoase din 
alte scrieri ale tatălui său. Când în 1712, după moartea lui 
Nicolae Costin, manuscriptele lui au fost cercetate şi copiate 
din ordinul lui Nicolae Mavrocordat, printre ele sau găsit 
şi cele două redactiuni ale acestii scrieri: cea originală a 
lui Miron Costin în cinci capitole si cea interpolată de fiul 
său în șapte capitole. Din copiile făcute cu această ocaziune 
derivă toate copiile din manuscriptele cunoscute până acum. 
Ele sunt în număr de 18, dintre cari patru cuprind redac- 
tiunea originală, iar celelalte patrusprezece pe cea interpolata. 


Editorii de mai înainte ai acestii scrieri, M. Kogălniceanu 
(1852) si V. A. Urechia (1886), desi cunoscuseră amândouă 
redactiunile, au publicat totus pe cea interpolatá. Dar gre- 
sala cea mai mare pe care au săvârşit-o a fost cá redacti- 
unea aceasta n'au publicat-o aşa cum se află in manuscripte, 
ceeace ar fi permis oricui să-i stabilească proveniența, ci 
au modificat-o, înlocuind părţile unde interpolările erau evi- 
dente cu cele corespunzătoare din redactiunea originală, 
fără să amintească măcar despre deosebirile dintre ele ori 
despre înlocuirile făcute. 

Edigunea mea stabileă pentru întâia dată existenţa 
celor două redactiuni, precum şi originea interpolárilor. 
Pe baza textului original am arătat apoi că această scriere 
nu este o operă de maturitate, ci chiar «incepátura» leto- 
pisetului dela Romani, despre care cronicarul spuneà în 
1675 in predoslovia letopisefului dela Aron vodă cá o 
«urzise» mai inainte. 

Rezultatele acestea, pe cari le credeam definitive, au fost 
însă combátute de d-l N. lorga intr'o recensie pe care o 
face ediţiei mele în numărul dintâi al Revistei istorice (Ia- 
nuarie 1915). D-sa susține că părţile arătate de mine ca in- 
terpolate aparţin tot lui Miron Costin, iar in privinţa datei 
când a fost scrisă îşi menţine părerea de mai înainte, că 
adică, este o lucrare redactată definitiv către sfârşitul vieţii 
cronicarului. Critica d-lui Iorga atinge însăşi bazele ediţiei 
mele; plină de crufare în formă, ea este in fond nimicitoare. 
Sunt cel dintâi să recunosc că, dacă ar fi întemeiată, ediţia 
mea ar trebui privită nu numai ca o lucrare neizbutita, dar 
ca o lucrare rea, care ar ciunti în mod arbitrar opera lui 
Miron Costin, eliminând ca interpolate parti cari îi aparţin 
in mod necontestat, si ar provocă controverse neindreptatite 
asupra unor chestiuni clare. Critica aceasta are însă şi o 
altă însemnătate. Ediţia mea nu este o lucrare izolată; ea 
face parte dintr’o serie întreagă de cercetări asupra croni- 
celor, făcute după aceeaş metodă şi în acelaş spirit. Rezul- 
tatele dobândite in ea se întemeiază, în parte, pe cele sta- 
hilite în studiile anterioare, si vor servi la rândul lor ca 
punct de plecare pentru altele viitoare, cari au şi fost sem- 
nalate. Ea constitue deci o parte numai dintr’o lucrare mai 

întinsă, ale cărei elemente alcátuitoare se susțin reciproc, 
fiind în strânsă legătură unele cu altele. Dacă ediţia aceasta 
este subredá, se sgudue încrederea, în întreaga operă. A lăsă, 
în asemenea condițiuni, obiectiunile formulate de d-l N. Iorga 
fără răspuns, ar însemnă nu numai să aprob prin tăcerea 
mea condamnarea lucrării criticate, dar să las să planeze 
asupra tuturor celorlalte studii ale mele despre cronice o 
legitimă, neîncredere. Şi aceasta nu se poate. 

In critica sa d-l Iorgà s'a ocupat întâi de data scrierii 
și apoi de interpolări. Se înţelege însă că toată discuţia 
depinde de textul pe care ea se întemeiază. Numai un text 
autentic îi poate da o bază sigură. Deaceea eu voiu în- 
cepe cu interpolările. 


E 


In forma publicată de M. Kogălniceanu gi V. A. Urechia, 
cartea De neamul Moldovenilor cuprindeà interpolári insem- 
nate. Două capitole întregi din edițiile lor, al V-lea si al 
VIIJea, o parte din al IV-lea si jumătatea din urmă a celui 
de al VI-lea, pe lângă alte câteva pasaje mai mici, au fost 
eliminate din ediția mea ca fiind adáogate după moartea 
lui Miron Costin de cátre unul din fii sái. Cu excepția frag- 
mentului din capitolul al IV-lea despre originea Litvanilor, 
în care şi d-l Iorga pare să vadă o interpolare !, pe toate cele- 
lalte d-sa le consideră autentice, atribuindu-le lui Miron 
Costin: capitolul al V-lea pe motiv că e scris după acelaş 
plan si cu aceleaşi idei ca si Scrisoarea polonă si mai ales 
Poema polonă; sfârşitul capitolului al VI-lea pentrucá are 
«exact acelaş stil» ca si partea primă a lui care aparține 
lui Miron Costin, «iar cuprinsul e ca în cântul al doilea din 


1 Vorbind despre adaosele pe cari Miron Costin le face în cartea De 
neamul Moldovenilor față de Poema polonă, d-] Iorga spune: «Dar aici, in 
opera «moldovenească», se adaoge la descendenții Romanilor rámásita 
aromănească : «şi la Rumele, în țările greceşti, un neam ce le meem 
Cotovlah, colonia Rámului este» (p. 34). Originea rom anăa Lit- 
vanilor, dacă nu e un adaos fericit, e totug unul (p- 34-5). 
Venim la interpolatii». S'ar păreă că pasajul despre originea Litvanilor 
trebue privit ca un adaos făcut de Miron față de Poema polonă; cred 
însă cá d-l Iorga il consideră, cum si e în realitate, ca o interpolare. 

Poema poloná», cu «aceeas copiare a lui Toppeltin, aceeas 
luptá cu basnele predecesorilor». Ín ceeace priveste capitolul 
al VIl-lea, desi d-l Iorga are unele îndoieli, se pronunţă tot 
pentru autenticitate: «Aş sta la gânduri şi dacă se poate 
suprima ca interpolat capitolul numerotat obişnuit VII. Ne- 
potrivirile cronologice privitoare la Traian Sar explică 
prin alt izvor şi lipsa unei revisuiri... Socotelile de 
cronologie sunt însă nouă. Ultimele rânduri să fie 
un adaos datorit acelui ce a presintat cartea, care ar fi 
neisprăvită ? Mă îndoiesc iarág». 

Dintre părţile arătate de mine ca interpolate, se consi- 
deră aşadar ca fiind în adevăr străine lui Miron Costin 
numai socotelile de cronologie din capitolul al VII-lea, excep- 
tându-se cele privitoare la Traian, cari, deşi în contrazicere 
cu altele anterioare, ar fi totuş autentice. Deosebirea, aceasta, 
mi se pare neîntemeiată. Socotelile cronologice sunt intr'o 
foarte strânsă legătură cu data expediției lui Traian, dela 
care ele pornesc. Dacă nu se pot deosebi unele de altele, cu 
atât mai greu este să le despărțim pe toate de restul po- 
vestirei. Ele constitue fondul insus al capitolului al VII-lea, în 
care autorul îşi propune să arate «cât au trăit aceste locuri 
cu oameni după descălecarea lui Traian cu Romani dela 
Italia» (p. 53). Toată povestirea se învârteşte împrejurul cå- 
torva date: Coloniștii romani aduşi de Traian la anul 103 
au rămas în Moldova 298 de ani; în faţa năvălirii lui Atila 
cu Tătarii la anul 401, unii au trecut în Dobrogea, cei din 
Tara Românească s'au retras peste munţi în Ardeal, iar cei 
din Moldova în Maramureş; Moldova a rămas pustie timp 
de 600 de ani, până pe vremea craiului Laslău la anul 1080, 
când Dragoş vodă a, descălecat-o al doilea rând, iar Radu 
Negru s'a scoborit în Tara Românească. Din acest scurt rezu- 
mat se poate vedea cá pe cele trei date—a primei descălecări 
de către Traian, a retragerii în Ardeal şi Maramureş în faţa 
năvălirii lui Atila cu Tătarii, si a reîntoarcerii sub Dragoș 
si Radu Negru pe timpul craiului Laslău — se reazemă toată 
povestirea. A le elimină, ceeace de altfel practic nu sar 
puteà realiza prin nici un fel de interpretare, oricát de in- 
drásneatá, ar însemna să desfiinţăm cu totul acest capitol, din 
care n'ar mai rămâne aproape nimic. Povestirea şi socote- 

lile cronologice au aceeaş origine: ori sunt toate autentice, 
ori şi una si celelalte au fost interpolate. A privi numai so- 
cotelile ca interpolări, considerând povestirea autentică, este 
cu neputinţă. 

Spre a sustine autenticitatea părţilor arătate de mine ca 
interpolate, d-l Iorga aduce două argumente: asemănarea 
de fond a lor cu alte scrieri ale lui Miron Costin, şi ase- 
mănarea de stil. Nici unul din ele nu este hotăritor. 

Să admitem că asemănarea de stil ar fi reală. Dată 
fiind însă mica întindere a interpolărilor, cari oferă un 
câmp foarte restrâns de comparaţie, dat fiind caracterul 
de compilaţie şi discuţie in care spontaneitatea şi ori- 
ginalitatea autorului nu se pot îndeajuns manifestă, pre- 
cum $i lipsa în genere la cronicarii nostri a unui stil per- 
sonal bine caracterizat, — această asemănare, chiar dacă ar 
există în adevăr, ceeace sa afirmat numai fără a se fi do- 
vedit, n'ar putea constitui decât o simplă indicatiune cu pri- 
vire la autorul interpolărilor. 

Asemănarea de fond a fost relevată şi de mine. In ca- 
pitolul întitulat «Originalitatea interpolărilor» am arătat că 
«o bună parte din ideile cuprinse în aceste adaose sunt îm- 
prumutate tot din scrierile lui Miron Costin şi anume din 
Cronica polonă şi din Poema polonă», precizând si de unde 
anume fuseseră luate (p. XXIV-XXV). Cum interpolatorul 
este chiar fiul cronicarului, iar adaosele le face, în parte, 
pe baza altor scrieri ale tatălui său, asemănarea ideilor nu 
poate rezolvă controversa în privinţa paternităţii. 

Pe când în favoarea autenticităţii nu s'au putut invocă 
decât aceste două argumente, cele aduse de mine sunt şi 
mai numeroase și mai doveditoare. Dintre ele au fost însă 
combătute numai următoarele trei: 

1. «D-l Giurescu suprimă cap. V invocând motivul că 
sint unele repetiţii; dar d-sa insus recunoaşte că avem a 
fece cu un manuscript incomplect şi nerevăzut». 

Eu susţin în adevăr că scrierea lui Miron Costin este ne- 
terminată şi nerevăzută, dar d-l Iorga nu impártáseste aceasta 
pirere. După d-sa, De neamul Moldovenilor, care fusese 
urzită înainte de 1675, a fost refăcută de cronicar după re- 
întoarcerea, sa din Polonia, aşa că nu se mai poate admite că 

ar fi o lucrare necompletá si nerevázutá. Mă surprinde deci cá 
spre a se înlătură argumentul cu repetițiile, se recurge la 
o părere care este totuş combătută. Mai este apoi un fapt 
care a fost trecut cu vederea. Eu accentuam că in repetirile 
acestea, cari nu se întâlnesc numai în capitolul al V-lea, ci 
în toată partea cea nouă din redactiunea interpolată, sunt 
unele «deosebiri caracteristice», cari, fiind vorba de o scriere 
asa de puţin întinsă, dau şi mai multă greutate argumen- 
tului pe care il formulam astfel: «Repetarea aceloras fapte, 
cu alte nuanţe însă, intr'o scriere de asa mică 
întindere, constitue încă o dovadă (eră cea din urmă 
intr'o insirare în ordinea însemnătăţii descrescánde) despre 
originea deosebită a capitolelor respective» (p. XXIV). 

2. «Sar părea însă că este încă un motiv pentru a în- 
lătură acest capitol (al V-lea) din opera lui Miron Costin. Se 
spune că o piatră dela Galaţi a fost adusă în laşi «la domnia, 
lui Constantin Ducái-vodá», si cea dintâi domnie a lui 
Duculeţ n’a început decât după moartea lui Cantemir, care, 
cum se ştie, făcuse să fie omorit Miron. Dar ediţia Kogăl- 
niceanu are (p. 24) «Ducái-vodá», adecă a celui bătrân. For- 
ma lui «Constantin Ducăi-vodă» e imposibilă; ar trebui: 
lui Constantin-vodă Duca» (ori se poate zice: «lui Neculai 
Mavrocordatului-vodă»?). Numai in acest timp, campaniile 
turceşti contra Poloniei scormoniră si arheologic aceste 
locuri, prin interesul pe care-l purtà unor asemenea cer- 
cetări câte unul din însoțitorii greci sau apuseni ai ostaşilor, 
cum se vede din convorbirea, pomenită, a lui Miron Costin 
cu terzimanul Panaiotachi». 

D-l lorga pune deci la îndoială autenticitatea, pasajului 
in care se vorbeşte despre aducerea inscripţiei la Iasi în 
domnia lui Constantin Duca. Motivele acestei suspiciuni ar 
fi următoarele trei: 

a) Faţă de lectura dată de mine «la domnia lui Cor- 
stantin Ducái-vodá», ediţia Kogălniceanu are «la domni 
Ducái-vodá», adecá a celui Bătrân (1665-1683); 

b) Forma lui Constantin Ducái-vodá ar fi imposibilă; 

c) Piatra trebue să se fi găsit in adevăr pe vremea lii 
Duca cel Bătrân, pentrucă numai atunci sau cercetat sub 
raportul arheologic ţinuturile noastre prin campaniile turcesi. 

Sá vedem ce valoare are fiecare din aceste motive. 

Lectura «la domnia Ducái-vodá» din ediţia Kogălni- 
ceanu ar puteă fi adusă în discuţie numai când n'am cunoaşte 
manuscriptele de cari el s'a servit, aşa că ar există bănuiala 
cá editorul a luat-o din vreun manuscript astăzi necunoscut. 
O asemenea bănuială nu-şi are locul. Manuscriptele între- 
buin{ate de Kogălniceanu, în număr de patru, se cunosc, fiind 
identificate de mine. In toate se află lectura: «la domnia lui 
Constantin Duca-vodá». Kogălniceanu, care stià că Miron 
Costin, omorît în 1691, nu putuse aveă cunoştinţă de un fapt pe- 
trecut în domnia lui Constantin Duca, a suprimat cuvântul 
Constantin, rămânând a se înţelege că inscripţia fusese adusă, 
în una din cele trei domnii ale lui Gheorghe Duca, pe când 
cronicarul trăiă. Dar lectura cea autentică este: «la domnia 
lui Constantin Duca-vodă». Ea se găseşte nu numai în manu- 
scriptele folosite de Kogălniceanu, ci în toate cele cunoscute 
până acum, cari sunt în număr de 13. De sigur că numai 
prin scáparea din vedere a locului din ediţia mea unde 
am arătat modificarea pasajului de către Kogălniceanu (p. 
LH-LIID, d- Iorga a putut să invoace forma falsificatá din 
ediţia, lui, spre a o opune celei autentice. 

Al doilea fapt care a făcut pe d-l Iorga să suspecteze 
acest pasaj a fost îndoita articulare a numelui domnului: 
«lui Constantin Ducăi-vodă», care ar fi imposibilă. Dintre 
cele 13 manuscripte în cari se găseşte acest pasaj, 6 au forma 
«lui Constantin Ducái-vodá», iar 7: «lui Constantin Duca- 
vodă». Se înţelege cá ceeace interesează discufiunea noastră 
este numele domnului, în privinţa căruia nu există nici O 
îndoială ; felul cum e scris, este o chestiune de formă 
care n'are nici o importanţă. Observ totus că forma «la 
domnia lui Constantin Ducăi-vodă» nu este cátus de puţin 
imposibilá. Din momentul ce o intrebuinfeazá Axintie url- 
carul — autorul manuscriptului dela Petersburg, pe care 
d-l Iorga îi atribue printr'o scăpare din vedere unuia din fii 
lui Miron Costin — precum şi copiatorii celorlalte 5 manu- 
scripte în cari ea se află, se vede că este o formă care _cir- 
culà, mai putin, poate, decát cealaltá, dar totus 0 forma în- 
trebuintata. Dacă avem însă în vedere nu numărul manu- 
scriptelor, ci valoarea lor, lucrul se schimbă : forma contestată, 


10 


se găseşte în cel mai vechiu dintre manuscripte (din an. 1719), 
iar dintre celelalte tocmai în familia care ne-a păstrat redacti- 
unea cea mai bună (s). Sá mai adăogăm acum şi faptul cá nu 
expresiunea arhaică derivă din cea modernă, ci invers, şi 
vom ajunge la concluziunea că forma «la domnia lui Cons- 
tantin Ducái-vodá», considerată ca imposibilă, este tocmai 
forma cea originală. 

D-l Iorga presupune că piatra trebue să se fi descoperit 
nu sub Constantin Duca, ci cu ocazia campaniilor turceşti din 
vremea, tatălui său. In text nu se spune însă că inscripţia 
fusese găsită în domnia lui Constantin Duca, ci numai că 
atunci fusese adusă la Iaşi. Ipoteza, despre aflarea ei pe vre- 
mea lui Duca cel Bătrân, chiar dacă ar fi întemeiată, nu 
poate prin urmare sgudui încrederea în exactitatea infor- 
naţiunii despre aducerea ei la Iaşi în domnia lui Constantin 
Duca. Dar ipoteza aceasta este contrazisă de mărturia ca- 
tegorică a lui Dimitrie Cantemir, citată în ediţia mea, 
care spune că piatra fusese aflată la Galaţi în anul 1703, 
când domniă în adevăr Constantin Duca. 

Vedem deci că niciunul din faptele invocate spre a se 
contestă autenticitatea pasajului privitor la Constantin Duca 
nu este întemeiat. Pasajul este autentic, iar faptul relatat este 
exact. El dovedeşte in mod indiscutabil interpolarea. 

3. Eu am arătat că între capitolele pe cari le cred in- 
terpolate şi acelea cari în mod sigur aparţin lui Miron Costin 
există, în afară, de repetiţii, şi unele contraziceri. Intre ele 
este una, privitoare la Turnul Severin ului, despre care 
Miron Costin afirmă că s'a numit Turn dela turnurile de piatră 
ale podului făcut de Traian, neputându-şi explică «cum acel 
turn și-au schimbat numele si n'au ţinut numele ziditorului 
său». Autorul interpolărilor nu ştie nimic despre turnuri, dar, 
spre deosebire de Miron, el cunoaşte descrierea podului din 
Dion; mai afirmă apoi că acolo unde este podul se află o 
cetăţuie náruitá, Severinul, iar în preajmă este târguşorul 
Severinul, făcut de Sever împăratul (p. XXIII-XXIV). D-l 
lorga crede cá nu e contrazicere, fiindcă in partea din urmă 
sar spune că numai târguşorul Severinul e făcut de Sever, 
cutoatecă şi d-sa recunoaşte că nu înţelege în ce sens este 
întrebuințat acest cuvânt. Eu menţin şi faţă de aceasta 

explicare punctul mieu de vedere. Rámáne ca cititorii sá 
verifice singuri faptul spre a se convinge dacá este con- 
trazicere ori nu. 

Dar contrazicerea aceasta nu este singurá. Ea este chiar 
cea mai puţin evidentă, ceeace mă si determinase ca în in- 
sirarea lor să-i dau locul cel din urmă. Asupra altor doua 
nu incape niciun fel de îndoială. In capitolul al IV-lea Miron 
Costin, întemeindu-se pe istoria, grecească De patru monar- 
hii, pune expediţia lui Traian în contra Dacilor la anul 120 
d. Chr.; în capitolul al VIl-lea ea este însă arătată la anul 103. 
D-l Iorga crede cá «nepotrivirile cronologice privitoare ja 
Traian s'ar explică prin alt izvor şi lipsa unei revizuiri». 
O asemenea explicaţie este greu de admis pentru o scriere 
de asa mică întindere. Ea micşorează, fără niciun motiv 
temeinic, personalitatea, cronicarului, care, la interval de 
cáteva pagine numai, ar reproduce in mod inconscient din 
izvoarele sale date contradictorii, cutoatecá ele privesc fondul 
insus al chestiunei de care se ocupă. Si apoi, dacă e admi- 
sibil ca asemenea contraziceri să se strecoare într'o schiţă 
neterminată, existenţa, lor într'o lucrare refăcută si defini- 
tivă, cum apare De neamul Moldovenilor în teza d-lui Iorga, 
se mai poate oare justificà? O altă contrazicere semnalată 
de mine, d-l Iorga o trece sub tăcere. In capitolul al IV-lea, 
Miron afirmă că Traian a murit în Egipt, cum susţine de 
altfel în toate scrierile sale, pe când în capitolul al VII-lea 
se arată că moare la Selinunt în Cilicia. 

Din cele trei contraziceri, cari alcătuiau unul din argu- 
mentele aduse de mine spre a dovedi interpolările, d-l lorga 
contestă pe cea mai puţin clară, dă uneia din celelalte două 
o explicare care nu se potriveşte cu teza susţinută de d-sa, 
şi ignoreazá pe cea de a treia. Acum, fie că sunt trei, cum 
susțin eu, ori numai două, cert este că există contraziceri 
și cá ele privesc puncte esenţiale ale scrierii: data expedi- 
tiei lui Traian, locul morţii lui şi construcţia podului de peste 
Dunăre. O explicare acceptabilă a lor nu sa dat. Eu nu 
pot crede că provin dela Miron Costin, ci cred că sunt da- 
torite interpolárilor. A, 

Acestea sunt explicările date de d-l lorga cu privire 
la unele dintre argumentele aduse de mine ca să dovedesc 

interpolárile. Cum vedem, ele nu înlătură aceste argu- 
mente si nici nu le micşorează valoarea. Rămâne astfel 
stabilit cá in redactiunea care cuprinde şapte capitole sunt 
repetiţii şi contraziceri, precum şi o interpolare sigură in 
capitolul al V-lea. 

Dar argumentele acestea nu erau singurele Și nici măcar 
cele mai importante. Un altul, pe care d-] Iorga nu-l releveaza, 
deşi are o valoare deosebită, este următorul: Intre textul 
autentic al lui Miron Costin si partea interpolatá există 
în ceeace priveşte bogăţia, informatiunei si preci- 
zia citatelor o deosebire esenţială. In afară de doi trei 
cronicari poloni şi de manuale de istorie şi geografie, nenu- 
mite şi neidentificabile, Miron Costin n'a cunoscut şi n'a 
întrebuințat pentru alcătuirea cărţii De neamul Moldovenilor 
decât un singur izvor, pe Toppeltin. Toţi ceilalţi scriitori 
pe cari îi pomeneşte: Dion, Eutropiu, Bonfini, Enea Silvio, 
Zamoyski, Carion, Covacciocius si Quintus Curtius sunt ci- 
tati după Toppeltin. Unii din aceştia însă, cum sunt Dion 
și Bonfini, sunt folosiţi in interpolări intr'un mod care nu 
lasă cea mai mică îndoială in privinţa intrebuintárii lor 
directe. Autorul acestor interpolári dispune apoi de o lite- 
raturá foarte bogată: el utilizează pe Cicero, Florus, Livius (?), 
Plinius, Baronius, Miechowski. Spre deosebire de Miron, 
care nu numai în scrierea de care ne ocupăm, dar în 
toate lucrările sale citează vag, de obicei numai au- 
torul ori titlul cărţii (s. ex. Cronica lesascá în Letopiseţul 
dela Aron vodă), interpolatorul arată precis pe autor, titlul 
operii, cartea sau capitolul şi uneori chiar pagina. Asupra 
acestei deosebiri foarte importante, d-l Iorga nu se opreşte, 
cu toate cá ea constitue un puternic argument împotriva 
tezei pe care o apără d-sa. 

Să admitem insă că toate aceste argumente, pe cari 
critica d-lui Iorga nu le-a putut înlătură, nu sunt hotăritoare. 
La urma, urmei nici nu avem nevoie de aceste dovezi ca 
să ne convingem că există interpolări, deoarece interpo- 
latorul se descopere singur în câteva locuri, cum sunt 
cele următoare : 

«Mult au cercat răpousatul tată-mieu Miron... cum 

spuneà, pe vremea cánd au mers cu Dabijea-vodá cu ostile 
la Uivar să fie privit cu ochii săi» (p. 29 35-20) 

«Tot acesta şanţ, carele îl vedem aicea la noi, rápou- 
satul tată nostru Miron logofătul spunea. să-l fie trecut aproape 
de Nipru (p. 412627)... pe unde l-au trecut tată nostru» 
(D. 41 se.7). 

Intre cei ce susțineau că Troianul fusese construit pentru 
apărarea de Tătari, eră si Panaiotache tergimanul «cum 
arată răpousatul Miron logofăt întru izvoadele sale» (p. 41 so-s2). 

«Cum si pre un ban de aramă galben iarăş la acea 
cetate năruită spuneă tată nostru să se fie aflat cât un ort 
de mare» (p. 30 35.36). 

«Cum si Dragoş-vodă mare nápaste îi este pre măr- 
turia Maramorásenilor să fie fost păstoriu, ce este fecior 
unui Bogdan-vodă, născut în Maramorăş, care spuneă tată 
nostru să fie auzit cu urechile sale, trecând pre la Mara- 
morás în solie în sus la craiul lesesc la Sobieski» (p. 38 25.29). 

Pasajul privitor la, originea Litvanilor este interpolat de 
acelaş fiu al cronicarului, care arată şi motivele pentru ce 
l-a adăogat: «Iară aceasta am vrut să scriu mai pre larg, 
căce răpousatul tată-mieu Miron logofătul în izvoadele sale 
scrie cum acest Libo să fie venit în părţile Litvei pe 
vremea lui Nero cumplitului, împăratului Râmului, nesufe- 
rind tirăniile. Iară din ce historici ar fi scris aceasta, nu 
pomeneşte» (p. 35 16-21). 

Este prin urmare pe deplin stabilit cá redacfiunea in 
şapte capitole cuprinde interpolári: câteva dintre ele sunt lä- 
murit arătate de chiar autorul lor, care este un fiu al croni- 
carului; una ne este revelată de numele lui Constantin Duca; 
repetițiile si contrazicerile ne indică prezența altora. Se în- 
felege că navem niciun motiv să credem cá interpolárile se 
mărginesc la pasajele în cari interpolatorul vorbeşte despre 
sine, ori la acelea în cari se constată anacronisme, repetiţii 
şi contraziceri. T 

Intrebarea este: dispunem noi in asemenea situaţii de 
mijloace sigure spre a deosebi toate interpolările? Da și 
nu. Când interpolările s'au produs chiar în originalul seri- 
erii sau în prototipul manuscriptelor cunoscute, aga că ele 
se găsesc în toate, deosebirea lor este foarte grea si de cele 

mai multe ori nesigurá. Asa se prezintá in literatura noastrá 
interpolárile lui Simion dascálul la Cronica lui Ureche. Edi- 
torul este redus in asemenea cazuri numai la criteriile pe 
cari i le oferá analiza interná. Cánd insá interpolárile se 
găsesc numai în unele manuscripte, cum este cazul nostru, 
atunci există, pentru a le deosebi, un mijloc de o siguranţă 
şi precizie matematică. Acest mijloc este clasificarea manu- 
scriptelor şi stabilirea filiajiei lor. Ca interpolatorul să vor- 
beascá despre el, ori ca în adaosele lui să se găsească in- 
dicaţiuni sigure despre proveniența lor deosebită, nu se în- 
tâmplă totdeauna. Foarte adesea interpolarea nu se deose- 
beste prin nimic de textul în care a fost introdusă. Clasifi- 
carea si filiafia manuscriptelor singure ne arată ce este 
autentic într'un text păstrat în mai multe copii, cari prezintă 
deosebiri, şi ce a fost adăogat în urmă. Odată ele stabilite, 
deosebirea, interpolărilor este una din operaţiunile cele mai 
uşoare. In cazul nostru manuscriptele se impart în două, 
grupe: 4 din ele (LGIB) cuprind redactiunea în cinci capi- 
tole, in care textul ni se înfăţişează în forma originală data 
de autor; celelalte 14, împărţite în diferite familii (AsND), au 
toate redactiunea în şapte capitole, în care se găsesc repeti- 
tiile, contrazicerile si interpolările arătate mai sus. Filiatia sta- 
bilită de mine dovedeşte in mod cert cá cele 14 manuscripte 
din grupa a doua au un prototip comun, din care provin 
toate părţile cele noi din redacfiunea în şapte capitole. Ele au 
deci aceeas origine. De aci urmează că ori toate aceste parti 
noi sunt şi ele ale lui Miron Costin, ori că niciuna nu-i 
aparţine. A-i atribui unele şi a elimină altele, cum face d-l 
Iorga, este cu totul exclus. La aceasta se opun în mod ab- 
solut rezultatele dobândite din clasificarea, si filiatia manu- 
scriptelor. A le nesocoti însemnează a nesocoti însăş baza 
ştiinţifică a metodei după care trebuesc editate textele păs- 
trate în mai multe manuscripte. 

Incheind cele ce aveam de spus asupra observafiunilor 
d-lui Iorga cu privire la interpolări, constat că ele nu sgu- 
due cátus de puţin rezultatele mele. D-sa critică sau inter- 
pretează altfel câteva din argumentele mele cari dovedeau 
că există interpolări. Critica aceasta nu atacă însă fondul 
problemei. Chiar dacă ea ar fi întemeiată, şi am dovedit că 

nu e, concluziile mele rămân în picioare. Argumentele criti- 
cate tindeau numai să stabilească că in redactiunea cu sapte 
capitole există interpolări. Faptul acesta este sigur, chiar dacă 
argumentarea mea ar fi defectuoasă: interpolările există, 
sunt evidente, le recunoaşte şi d-] Iorga. In discuţie nu este prin 
urmare: dacă sunt interpolări, ci numai câte interpolări 
sunt. La această întrebare nu se poate răspunde decât prin 
clasificarea si filiatia manuscriptelor. Ráspunsul pe care ele 
ni-l dau este fără replică posibilă; d-l Iorga il ignoreaza, cu 
toate că tocmai pe el se bazează deosebirea interpolărilor. 


II. 


Trecem la data scrierii. Impotriva părerii curente că 
Miron Costin ar fi scris cartea De neamul Moldovenilor după 
reîntoarcerea sa din Polonia (1686), eu am susţinut că aceasta 
este una din cele dintâi scrieri ale sale. Să recapitulez pentru 
claritatea discutiunei argumentele pe cari imi întemeiam 
această, convingere: 

1. In prefața Letopisetului dela Aron vodă, scrisă la 
1675, Miron Costin spune că-şi propusese întâi să facă, leto- 
piseţul Moldovei dela Traian «si urzise şi incepátura leto- 
piseţului», dar că s'a oprit din cauza «cumplitelor vremi» 
amânând pentru mai târziu îndeplinirea acestui gând. De 
neamul Moldovenilor. se înfățișează în adevăr ca un fragment 
dintr'o operă mai întinsă. Ea formează «cartea dintâi», adică 
tocmai «începătura» unui letopiset general dela Romani. În 
această, privinţă există o deplină concordanţă între scrierea 
anunţată, şi cea păstrată. 

2. Această «carte dintâi» nu se prezintă nici sub raportul 
fondului nici sub acela al formei ca o lucrare terminată ȘI 
definitivă. Cronicarul nu cunoaşte pe nici unul din scriitorii 
a căror mărturie o invoacă pentru documentarea afirmărilor 
sale; Dion, Eutropiu, Bonfini etc. sunt folosiţi numai din cr 
tatele lui Toppeltin. Dacă facem abstracţie de cunoştinţele 
sale generale de istorie şi geografie, Toppeltin este singurul 
izvor care i-a servit la alcătuirea acestei scrieri. Este 0 
simplă schiţă, pe care cronicarul nici n'a terminat-o. Ca- 
pitolul «De graiul acestor țări», la care trimite intr'un loc 

(p. 152021), ca si partea din capitolul ultim despre «legea cres- 
tineascá» (p. 44), n'au fost scrise. Cu aceste caractere, scrie- 
rea De neamul Moldovenilor se înfăţişează în adevăr ca o 
«urzeală». Ea corespunde sub toate raporturile scrierii anun- 
iate de Miron Costin in 1675. A o privi ca o operă de- 
finitivă, pe care el o refăcuse către sfârşitul vieţii sale, în- 
semnează a micşoră, fără nici un temei serios, personalitatea 
celui mai de seamă cronicar al nostru. 

3. Ideile exprimate de Miron Costin în diferitele sale 
scrieri despre cronicarii anteriori se prezintă într'o inlántuire 
firească numai dacă admitem că De neamul Moldovenilor 
face parte dintre primele lui lucrări. Dintre scrierile lui, 
dată, sigurá au numai Letopiseţul, scris in 1675, si Poema 
polonă în 1684. Am arătat aiurea! că Cronica polonă datează 
nu din 1684, cum se credea, ci dela începutul activităţii cro- 
nicarului. Ea, n'a putut fi scrisă în acelaş timp cu Poema 
polonă, deoarece opiniunea cronicarului despre Ureche este 
cu totul deosebită de cea exprimată acolo; a trebuit apoi 
să, fie scrisă înainte de apariţia Letopisetului (1675), pentrucá 
autorul spune cá nu dăduse încă nimic la lumină din opera 
lui, şi că se ocupase mult în timpul din urmă cuche- 
stiunea originei Moldovenilor, ceeace ştim cá si face în ade- 
văr prin anii 1673—74. Reamintesc aceste argumente fiindcă 
d-l Iorga continuă a crede şi acum, nu știu pentru care motiv, 
că a fost scrisă in 1684 si adresată lui Jabłonowski. 

Aceasta, fiind ordinea scrierilor lui Miron Costin, să ve- 
dem ce spane el în fiecare despre cronicarii anteriori. In 
Cronica polonă si in Letopiset el credeà că Ureche era sin- 
gurul cronicar moldovean. In Poema polonă cunoştinţele 
lui apar schimbate. El afirmă aici că existau doi croni- 
cari, Istratie logofătul, care eră cel mai bun, şi Ureche vor- 
nicul, care scrisese în urma lui. In cartea De neamul Mol- 
dovenilor, Miron Costin are despre predecesorii săi aceleaşi 
idei ca in Cronica polonă si în Letopiseţ: el consideră pe 
Ureche ca singurul cronicar moldovean. Dacă această scri- 
ere ar fi fost redactată după întoarcerea sa din Polonia, 
revenirea, la ideile pe cari le avusese la începutul activităţii 


1 Noui contributiuni la studiul cronicelor moldovene, 1908, p. 35-36. 

sale, dupáce în Poema polonă sustinuse altele, ar fi inex- 
plicabilá. Identificànd-o însă cu «incepátura» de care vor- 
beste in predoslovia Letopiseţului, părerile cronicarului ne 
apar logice si într'o desvoltare naturală. Până pe la 1676 
credeă şi el, ca mulţi dintre contimporanii săi, că Ureche fu- 
sese singurul cronicar moldovean si cá Istratie logofătul 
scornise, cum îi spusese Buhuș, basmul despre originea ho- 
teascé a Moldovenilor. Cunostintele acestea erau toate gre- 
şite: Ureche nu fusese singurul care scrisese istoria Mol- 
dovei; cronica lui n'o cunoştea nimeni in forma ci origi- 
nală; în sfârşit era fals cá Istratie ar fi scornit tradiţia 
despre originea Moldovenilor: aceasta eră opera lui Simion 
dascălul. In anii următori se produce în ideile sale o schim- 
bare: el accentuează însemnătatea analelor de prin mânăs- 
tiri şi afirmă că sunt doi cronicari, Istratie logofătul, care 
nu mai eră scornitorul basmului, ci cel mai bun cronicar 
moldovean, si Ureche, care scrisese după el. In 1684, când 
scrie Poema polonă, cronicarul părăsise vechile greşeli. Noile 
sale păreri corespundeau adevărului. Singurul lucru discu- 
tabil in afirmárile lui de atunci este: dacă Istratie logofătul 
eră ori nu cel mai însemnat cronicar moldovean. Cá scri- 
sese în adevăr un letopise( este neîndoelnic: afirmarea lui 
Buhuş si a altor boieri, precum si a lui Miron Costin din 
Poema Polonă, dovedesc aceasta. Că apoi nu el eră scorni- 
torul interpolărilor lui Simion dascălul, cum se credea la 
început, este iardés sigur. Ar rămâne numai de stabilit va- 
loarea lui în raport cu a lui Ureche. In această privinţă eu 
am arătat altă dată! că după toate probabilitățile părerea 
din urmă a cronicarului era întemeiată. 

4. In teza mea activitatea, istorică a cronicarului se 
desfăşoară in chip firesc. El este preocupat întâi de problema 
originei Moldovenilor, care deabia era atinsă în cronica țării. 
Inainte de a continuă această cronică dela anul 1595 încoace, 
el trebuià să lămurească începuturile, asupra cărora se stre- 
curase în ea o poveste înjositoare. Cine 0 scornise întâi ? 
Care eră adevărul în privinţa originei Moldovenilor? Ches- 
tiunile acestea îl preocupau, probabil, încă de prin 1663—1664, 


1 Noui contributiuni la studiul cronicelor moldovene 1908, p. 86-87. 

când, trecând prin Tara-Románeascá, se interesă de podul 
lui Traian si de Severin; el le discutá apoi cu Buhus si alti 
boieri in anii urmátori. li lipseau insá mijloacele spre a da 
un răspuns satisfăcător. Apariţia cărţii lui Toppeltin în 1667, 
care-i va fi fost, poate, semnalată de stolnicul Constantin 
Cantacuzino când cu călătoria lui in Moldova la 1670, îi 
procură aceste mijloace. Prin 1672, vorbiă cu Panaiotachi 
Nikusios despre valul lui Traian si Bonfini. In anul următor 
el alcătueşte, probabil în legătură cu misiunile lui de atunci, 
Cronica polonă, iar în 1674 se hotărăște să înceapă letopi- 
sejul cel mare dela Romani. Miron invoacá pentru intreru- 
perea lui «vremile cumplite», cutoatecă ele nu-l impiedecá 
să continue cronica ţării dela 1595 înainte. As crede mai 
degrabá cá pricina oprirei trebue sá fi fost lipsa izvoarelor. 
Scriitorii intrebuinfati de Toppeltin el nu-i cunosteà; când 
a fost apoi să scrie despre limbă, religie, ori despre soarta 
elementului roman din Dacia pe timpul năvălirilor, a văzut 
că scrierea lui Toppeltin nu-i mai eră de folos. In aştep- 
tarea unei mai bune pregătiri, e} se hotărăşte atunci să con- 
linue cronica ţării, pe care o duce până la moartea lui Ște- 
tăniţă Lupu (1661). De aci înainte împrejurările nu i-au mai 
fost prielnice. In afară de poema. ocazională din 1684, el na 
mai revăzut şi continuat nici una din cele două lucrări is- 
torice, rămase amândouă în stare fragmentară. 

Vechea părere, că Miron Costin ar fi scris De neamul 
Moldovenilor către sfârşitul vieţii sale, aveà în favoarea ei 
două argumente: în două manuscripte prefata poartă iscá- 
litura cronicarului cu titlul de fost mare logofát in Moldova, 
iar intr'un pasaj tot din prefaţă el spune cá a păstrat dra- 
gostea pentru istorie «iată şi până la această vârstă», după 
care în unele manuscripte se mai adaogá: «acum şi slă- 
bitá». Am arătat însă că aceste pasaje nu sunt autentice; 
ceeace aparține in adevăr lui Miron Costin e numai mărturi- 
sirea că păstrase iubirea pentru istorie «şi până la această 
vârstă», cuvinte cari trebuesc raportate la etatea destul de 
înaintată — trecuse de 40 de ani — când începe să scrie. 

D-l Iorga nu admite felul acesta de a înţelege activitatea 
istorică a lui Miron Costin. După d-sa cartea De neamul 
Moldovenilor este o lucrare alcătuită definitiv după intoar- 

cerea cronicarului din Polonia, cu scopul de a da un in- 
ceput la cronica ţării. 

In ceeace priveşte titlul de fost logofăt al cronicarului, d-sa 
spune următoarele: «Că numai două manuscrise muntene au 
însemnarea cum că autorul a fost mare logofăt («Moldova» 
eră un adaos firesc in ceastălaltă ţară), nu e o dovadă cá 
e o interpolare. De unde erau să stie acei simpli copisti 
cariera lui Miron? Și să nu se uite că Radu Lupescu, care 
a scris pentru Nicolae-vodă Mavrocordat însuş, eră un 
om exact; şi manuscriptul, făcut puţin înainte, pentru Matei 
Creţulescu... nu eră copiat în condiţii rele (de altminterea 
cel dintâi nu derivă din al doilea)». 

Observ mai întâi cá dacă este exact cá ms Lupescu 
nu derivă din ms Creţulescu, ele nu sunt totus independente, 
deoarece derivă amândouă din acelaş prototip. Eu n'am 
susţinut apoi că adaosul cu titlul cronicarului ar fi făcut de 
copiştii din Tara Românească, asa cá nici n'am afirmat, 
nici n'am tágáduit exactitatea lor, ori necunostinta in care 
se aflau despre cariera lui Miron. Eu am arátat dimpotrivá 
cá adaesul a fost fácut in Moldova la 1713 de unul din co- 
pistii lui Nicolae Mavrocordat, care, dupá toate probabilitá- 
tile, nu eră moldovean, copist care mai face o interpolare 
în aceleași manuscripte, atribuind lui Miron Costin o scriere 
străină şi dându-i acelaș titlu de «fost logofăt mare în Mol- 
dova» (p. XLII). D-l Iorga însuş recunoaşte că cuvintele «in 
Moldova» nu provin dela autor, ci sunt un adaos mun- 
tean. Lăsând însă la o parte faptul că adaosul nu-i făcut 
în Tara Românească, ci, cum am arătat, in Moldova, dacă 
în pasajul «carele am fost logofăt mare în Moldova» cele 
două cuvinte din urmă nu-s autentice, şi este evident că 
nu-s, ce garanţie avem că celelalte aparţin în adevăr cro- 
nicarului? Accentuez din nou cá ele se gásesc in aceleasi 
manuscripte in cari titlul acesta se mai repetă odată, m 
tr'un pasaj în privinţa căruia nu există nici cea mai mică 
îndoială, cá mar fi interpolat. | 

Asupra explicărilor mele privitoare la vărsta cronicaru- 
lui, d-l Iorga obiectează iarăş: «Mi se pare imposibil a trece 
peste oboseala si vrista, slăbiciunea ce-şi atribuie autorul. 
Că ar fi fost «slăvită» (nu slăbită) vrista, cum au unele din 

cele nu mai puţin de patru manuscripte, nu e de admis: 
ce sens ar fi putut să aibă? Un copist n'a adáogit asa ceva: 
interpolárile se fac pe baza unor procese psihologice cu- 
noscute, în care însă nu intră această ipoteză. Că Miron 
nu puteă fi slab, pentru că avea 59 de ani la moarte, 
pentru cá eră staroste de Focșani gi prindeă hoţi acolo, nu 
ni se pare concludent. «Si până la această vristi» nu poate 
iarăş să aibă înţelesul: vre-o 40 de ani. Pe atunci eră cineva 
tânăr si pentru studii !». 

Eu n'am afirmat, cum pare sá reiasá din cele de mai 
sus, cá forma cea originală ar fi «acum Si slăvită», pe care 
o respinge d-l Iorga. Prin faptul cá am admis în text 
forma «acum şi slăbită», am şi arătat preferința mea pentru 
ea. Observatia mea era că aceste cuvinte se găsesc numai 
în grupa celor 4 manuscripte cari ne-au transmis prima re- 
dactiune, pe când cele 14 manuscripte din grupa a doua nu 
le au, şi că chiar în cele 4 ele nu sunt la fel, ci fiecare are 
câte o lectură, deosebită: acum şi slăbită (L), acum şi slăvită 
(D, acum si slávi' (G), am si slăbit (B). Mai departe ară- 
tam cá cele ce stim despre ultimii ani din viata cronica- 
rului care scrie poeme la 52 de ani si desvoltá o neobişnuită 
energie, unită cu o mare asprime, in greaua slujbă a stáro- 
stiei de Putna, sunt în contrazicere cu o atare slăbiciune. 
D-l Iorga crede dimpotrivă. Pentru a împărtăşi punctul d-sale 
de vedere, ar trebui însă explicat cum s'au produs cele 4 lec- 
turi, dintre cari 3 cel putin deosebite, în manuscriptele cari 
le-au păstrat, şi care este cea originală, de ce au fost ele 
suprimate în prototipul celor 14 manuscripte din grupa 
a doua, şi dacă mai există vreun indiciu, cât de vag, despre 
pretinsa slăbiciune a cronicarului către sfârşitul vieţii sale. 

In ceeace priveşte argumentele aduse de mine pentru 
a susține identitatea, cărţii De neamul Moldovenilor cu «în- 
cepătura» alcătuită, înainte de 1675, d. Iorga este mai puţin 
precis. «Nu putem admite însă... că lucrarea e «începătura» 
despre care spuneă Miron Costin în Cronica lui că a «ur- 
zit-o» (nu scris-o) si pe care, dacă ar fi scris-o la 1675, aveà 
tot timpul s'o revadă şi s'o complecteze ori s'o distrugă (si 
fiul său ar fi dat el oare în vileag o scriere înapoiată, care 
nu puteă face cinste părintelui sáu?)». 


E 

Deosebirea pe care o face d-l Iorga între a urzi şi a scrie 
nu se opune identificárii celor douá scrieri. De neamul Mol- 
dovenilor este în adevăr o urzeală; autorul a alcátuit-o 
pe baza unei singure cărţi, fără cunoştinţa izvoarelor, si a 
întrerupt-o mai înainte chiar de a fi terminat un capitol 
început. Se mai obiectează că dacă lucrarea ar fi fost scrisă 
in 1675, cronicarul aveà tot timpul s'o revadă si s'o com- 
pleteze, ori $o distrugă. Presupunerea din urmă trebue 
înlăturată: Miron Costin n'aveà de ce să-şi nimicească o 
lucrare, pentru care pregătea materialul si aşteptă răgazul 
trebuitor ca să o completeze şi să o continue. Obiectia cá 
ar fi avut destul timp pentru aceasta, ar puteă aveă valoare 
numai dacă s'ar dovedi că după 1675 cronicarul şi-a conti- 
nuat activitatea istorică. Or, dacă exceptăm Poema, polonă, 
care a fost alcătuită întâmplător, în împrejurări excepţionale, 
cronicarul n'a mai scris nimic după 1675. Dacă n'a 
avut el răgaz să continue povestirea întâmplărilor contim- 
porane, întreruptă la moartea lui Ștefăniță Lupu (1061), pen- 
tru care n'avea nevoie de cărţi străine ori cercetări speciale, 
cu atât mai puţin trebue să ne surprindă faptul că n'a re- 
făcut şi continuat «începătura» din 1674, pentru care îi tre- 
buiau o sumă de cărţi străine, pe cari numai cu greu si 
le putea procură. D-l Iorga se întreabă dacă fiul sáu ar fi dat 
el oare in vileag o scriere înapoiată, care nu putea face 
cinste părintelui său. Mai întâi el n'a dat-o la lumină. A fost 
aflată după moartea lui între hârtii şi copiată din ordinul 
lui Nicolae Mavrocordat. Dar chiar dacă ar fi dat-o — si cel 
care o amplifică şi-i relevă scáderile evident cá n'ar fi avut 
asemenea scrupule — publicarea ei încă n'ar constitui o do- 
vadă că este o scriere definitivă. De altfel şi d-l Iorga recu- 
moaşte cá nu este o lucrare terminată. Pentru a explică 
repetirile d-sa admite că «avem a face cu un manuscript 
incomplect si nerevázut». Nepotrivirile cronologice privitoare 
la Traian le explicá iarág «prin alt izvor si lipsa unei revi- 
zuiri». Dar această neterminare a manuscriptului si lipsă 
de revizuire, perfect explicabilă în teza mea, nu se impacá 
câtuș de puţin cu teza d-sale, că urzeala din 1674 a fost 
refăcută, după 1686. Să fi rămas oare lucrarea şi după această 
refacere tot nerevizuită si necompletată ? 


ID 

Cu privire la argumentul scos din evolutia cunostintelor 
lui Miron Costin despre cronicarii anteriori, d-l lorga se 
exprimá astfel: «Atitudinea faţă de inaintasii săi cronicari 
în această operă si în Poema polonă nu ni se pare nici ea 
doveditoare, deşi ea capătă o valoare pentru editor din 
cauza. părerilor sale cunoscute asupra paternităţii Cronicei 
lui Ureche, în care vede mai mult opera stângaciului şi 
grosolanului petecitor care e Simion dascălul. Ce se spune 
de fapt în operele polone ale lui Miron Costin? In infor- 
matia în proză ce dá Polonilor, el declară întâi că o parte 
a cronicei sale despre (ara Moldovei, înainte de a esi la 
lumină moldoveneste, va intra in mana prietenului Jabto- 
nowski (I. Bogdan, Cronice inedite, p. 153). El arată atunci, 
la 1684, cá face lucrul pentru întâia oară, că nu l-a făcut 
deci nimeni (îbid.). Că în Poemă vede în «Istrati logofătul» 
«istoricul nostru cel mai bun» (ar fi de văzut si originalul, 
cred), iar în Ureche «cel după dânsul» (ca timp, nu ca va- 
loare), aceasta dovedeşte numai că el puteà localiză doar 
cronologic pe acel Istrati ce-i umblă prin minte şi care a 
tradus pe Herodot. Ştiinţa cá sunt letopisiti prin mânăstiri 
o avea pe atunci doar mai toată lumea. In Poema po- 
lonă n'au apărut încă Simion dascălul si Misail cálugá- 
rul». In notă d-l Iorga pune întrebarea: «Dar dacă «basnele» 
lui Istrate, a cărui carte n'a văzut-o Miron Costin, ar fi 
însuş Herodot cel fabulos ?». 

Observațiile acestea nu răspund, cum uşor se poate 
vedeă, tocmai argumentului meu. Eu am susținut că numai 
în ipoteza că De neamul Moldovenilor a fost scrisă înaintea 
Letopiseţului, deosebirile pe cari le constatăm în ideile cro- 
nicarului despre înaintaşii săi au o explicare: ele înfăţi- 
şează o evoluţie normală dela greşală spre adevăr. Dacă 
admitem dimpotrivă că scrierea a fost redactată după în- 
toarcerea din Polonia, atunci deosebirile sunt de neinteles: 
ele dovedesc cunoştinţe confuze şi contradictorii. 

D-l Iorga vede în spusele lui Miron Costin din Scrisoarea 
polonă, că din cronica sa nu esise încă nici o parte in mol- 
doveneste, o dovadá cá De neamul Moldovenilor nu fusese 
încă scrisă la 1684. Data pe care d-sa o atribue însă acestei 
scrieri este inexactá. Eu am arătat cá n'a putut fi scrisă in 

1684, deoarece cronicarul susține in ea alte idei decât cele 
exprimate în Poema polonă, care în adevăr a fost scrisă 
la 1684. Tocmai locul citat de d-l Iorga constitue dovada că 
e cea dintài dintre lucrările cronicarului, întru cát el spune 
că nu dăduse încă nimic la lumină din cronica sa, când 
ştim că Letopiseţul apare în 1675. Nu se poate admite că 
Miron Costin «putea localiză doar cronologic pe acel 
Istrati ce-i umblă prin minte şi care a tradus pe Herodot», 
deoarece el spune clar că Istratie logofătul este cel mai bun 
istoric moldovean. Este aci o apreciere care vrea tocmai să 
stabilească valoarea lui faţă de Ureche, şi nu numai o sim- 
plă localizare cronologică. Ipoteza că «basnele lui Istratie, 
a cărui carte n'a văzut-o Miron Costin, ar fi insus Herodot 
cel fabulos», mare în sprijinul ei nici cel mai mic temei. 
Mai întâi traducerea lui Herodot de către Istratie logofătul 
este până acum numai o simplă ipoteză, al cărui unic fun- 
dament este faptul, atât de subred, că ea se face pe timpul 
când tráià Istratie logofătul. Dar chiar dacă Istratie ar fi 
tradus în adevăr pe Herodot, nu văd ce raport s'ar fi putut 
stabili între legendele, cu totul străine, din această carte, 
care nu sa bucurat de nici o răspândire, si basmul din 
cronica ţării despre originea Moldovenilor. Faptul cá in 
Poema polonă n'au apărut Simion dascălul şi Misail călu- 
gărul, nu dovedeşte câtuş de puţin că Miron nu-i cunosteà 
încă pe acea vreme: el nu-i citează, fiindcă nu-i socoteà is- 
torici, ci básnuitori. 

D-l Iorga încheie critica pe care o face argumentelor 
mele menţinând în totul pe acelea aduse altădată de St. Oră- 
şanu si de d-sa: «Argumentele de datare pe care le adu- 
ceam în Istoria literaturii române în sec. al XVIII, II, 
p. 591, nota 1, rămân deci în picioare, ca şi acelea ale mi- 
nufiosului şi ascuţitului critic care a fost Stefan Orásanu». 

Sá vedem mai întâi ce a spus Orăşanu. El a adus un 
singur argument prin care voiă să dovedescă că Miron 
Costin n'a scris cartea De neamul Moldovenilor mai înainte 
sau în acelaş timp cu Poema polonă (1684), ci în urmă. 
Acest argument l-a scos din deosebirea de păreri asupra lui 
Istratie logotătul pe care o constată în Poema polonă şi în 
cartea De neamul Moldovenilor. In cea dintâi Miron Costin 

afirmă cá Istratie logofătul eră cel mai bun cronicar mol- 
dovean; in cealaltá el are despre dánsul o párere defavo- 
rabilá, socotindu-l, după spusele unor boieri si in special ale 
lui Neculai Buhus, ca incepátorul basmului ocárítor despre 
originea Moldovenilor, pe care îl reprodusese Simion das- 
cálul. Din această deosebire de păreri Orăşanu conchide cá: 

1. Poema polonă şi cartea De neamul Moldovenilor n'au 
putut fi scrise în acelaş timp; 

2. Poema polonă, în care opinia cronicarului despre 
Istratie logofătul eră întemeiată pe zvonuri vagi, a trebuit 
să, precedeze cartea De neamul Moldovenilor, in care afir- 
mafiuni mai precise îl fac să retragă lui Istratie logofătul 
stima ce-i acordase; 

3. Miron Costin nu putuse primi aceste indicatiuni ale 
boierilor si ale lui Buhuș decât după întoarcerea sa în Moldova 
pe timpul domniei lui Constantin Cantemir (1685-1691), când 
trebue aşezată, scrierea cărţii De neamul Moldovenilor. 

Cele două concluziuni din urmă sunt cu totul greşite. 
Adevărul stă tocmai dimpotrivă. Pe când in Poema polonă 
afirmarea lui Miron Costin despre Istratie logofătul este foarte 
clară şi categorică, în cartea De neamul Moldovenilor el are 
grijă să arate că nu-i cunoaşte letopisetul şi că vorbeşte despre 
el după spusele unor boieri. Părerea întemeiată pe «zvonuri 
vagi» nu-i prin urmare aceea din Poema, polonă, cum crede 
Orásanu, ci aceea din cartea De neamul Moldovenilor, cum 
arată insus cronicarul. Cea de a treia încheiere, că «Miron 
ostin nu putuse primi aceste indicatiuni ale boierilor şi ale 
lui Buhuș decât după întoarcerea sa în Moldova», nu are nici 
un raport cu premisele dela cari porneşte. Este o simplă 
afirmare, care nu poate constitui un argument pentru datarea, 
cărţii De neamul Moldovenilor decât cu condiţia de a fi do- 
vedită. Si dovada nu eră greu de făcut. Miron Costin citează 
pe acela dintre boieri dela care detineà mai ales informa- 
fiunea că scornitorul basmului despre originea Moldovenilor 
ar fi Istratie logofătul. Era marele logofăt Nicolae Buhuș, 
arătat de cronicar ca răposat în momentul când el scriă. 
Pentru ca Orásanu să fi fost în drept a afirmă că Miron Costin 
nu putuse primi informaţia dela Buhuş decât după întoar- 
cerea sa din Polonia (1686), el ar fi trebuit să dovedească 

mai întâi cá fostul logofăt tráià încă în această vreme si cá 
mai înainte el nu i-ar fi putut-o comunică. Fără această, do- 
vadă, pe care Orásanu n'a făcut-o, concluziunea lui nu eră de- 
cât o simplă ipoteză, emisă fără nici un fel de indreptatire, pe 
care a considerat-o apoi ca un fapt pozitiv, aducând-o ca argu- 
ment pentru rezolvarea chestiunei în discuţie. Lucru stă în 
realitate cu totul altfel. Buhus nu mai tráià pe vremea lui 
Constantin Cantemir, eră mort atunci de aproape 20 de ani. 
Informaţia despre Istratie logofátul el n'o putuse comunică 
lui Miron Costin decât înainte de 1667, data morţii sale, iar 
nu după 1686, cum credeà Orásanu. Argumentele ascufitului 
si minufiosului critic nu numai cá nu susțin părerea, lui, 
dar constituesc dimpotrivă cea mai puternică dovadă contra 
ei şi în favoarea părerii mele. Faptul că ele se invoacă 
si mai departe, după ce fuseseră dezbătute pe larg în intro- 
ducerea, ediţiei mele (p. XLIV-XLVI), constitue pentru mine 
o adevărată enigmă. 

Viu la argumentele aduse de d-l Iorga în Istoria lite- 
raturii române in sec. al XVII-lea. Ele sunt în număr de 
unsprezece. Le voiu examina pe rând. 

1. In cartea De neamul Moldovenilor «informaţia e mai 
bogată» decât în cele două scrieri polone, Poema şi Cronica; 
«între izvoare apar Dlugosz, Cario, Zamoyski etc.». 

Dlugosz nu este citat în textul cel autentic al lui Miron 
Costin, ci în interpolári (p. 342). Dar, chiar dacă l-ar fi citat, 
faptul nar dovedi nimic, deoarece Miron îl cunoştea încă 
dela începutul activităţii sale, arătându-l în 1675 în fruntea 
Letopisetului ca izvor pentru istoria Moldovei (ed. V. A. Ure- 
chia, I, 431). Pe Cario si Zamoyski nu i-a întrebuințat direct 
niciodată, citându-i după Toppeltin, pe care îl cunosteà iarás 
înainte de 1675. De altfel pe Zamoyski nici n'ar fi avut cum 
să-l folosească, întru cât scrierea lui, utilizată de Toppeltin 
în manuscript, nu fusese încă tipărită (ediţia mea, p. 824). 
Informaţia nu este prin urmare mai bogată ca în celelalte 
scrieri. Miron Costin o împrumută, cum am arătat, pe dean- 
tregul din Toppeltin. Faptul acesta, îl recunoaşte şi d-l 
Iorga spunând în recensia sa: «Interesantă e şi dovada cá 
nu s'au întrebuințat direct scriitorii antici, ci numai prin 
compilaţia sasului Laurenţiu Toppeltin». 


2. «E scrisă in cumplite vremi», deci după 1683. 

Afirmării că prin «cumplitele vremi», în cari e scrisă 
cartea De neamul Moldovenilor, trebue să, se înţeleagă tim- 
pul de după 1683, îi opunem propria mărturisire a croni- 
carului, care spuneă la 1675 în predoslovia Letopisetului că, 
tocmai din cauza «cumplitelor vremi» de atunci întrerupsese 
«incepătura» Letopiseţului dela Romani, cea pe care o urzise 
mai înainte. Argumentul poate fi deci invocat cu cel putin 
tot atâta temei si în favoarea tezei mele. 

3. «Autorul semnează «care am fost logofăt mare în 
Moldova» atunci când semnă ca «logofăt mare» prefata la 
Poema poloná». 

Am arátat mai sus motivele pentru cari nu pot privi ca 
autentică titulatura cronicarului din cele două manuscripte. 

4. Miron Costin «vorbeşte de conversațiile sale la Iaşi 
(nu «aici la Iaşi», Costin fiind in exiliul său administrativ 
dela Putna) «cu un episcop italian» «în casa, noastră», care 
episcop italian nu e decât Vito Piluzio, plecat din Moldova, 
pe la 1682 (cf. N. Iorga, Călători, ambasadori și misionari, 
p. 56, n. 5); dar aiurea zice «aici în orașul Iasi», 

Din împrejurarea că cronicarul vorbeşte despre conver- 
saţiile sale «în Iaşi», d-l Iorga scoate încheierea, cá ar fi scris pe 
cànd se aflà ca staroste de Putna. Cu toate acestea tot d-sa 
observă, că aiurea, autorul zice «aici în oraşul Iaşi», ceeace 
contrazice acea încheiere, afară numai dacă nu cumva sar 
admite cá această mică lucrare a fost ince 
si terminată, la laşi. De fapt nici ex 
bează că cronicarul nu Sar fi afl 
numai în lași, ci si la satul unde-şi avea aşezarea), nici cea- 
laltá: «aici în oraşul Iagi» nu constitue o dovadă că ar à scris 
acolo, deşi faptul e foarte probabil, întrucât ca se găseşte în 
partea interpolată, şi anume chiar în pasajul în care este 
vorba despre aducerea, pietrii cu inscripţia, la laşi în domnia 
lui Constantin Duca. D-l Iorga identifică pe episcopul italian, 
despre care vorbeşte Miron, cu Vito Piluzio, si fiindcă acesta 
pleacă din Moldova, la, 1682, vede aci un argument în sprijinul 
părerii că De neamul Moldovenilor ar fi fost scrisă după 
această dată. Dar din felul cum cronicarul relatează acea 
convorbire nu rezultă, numai decât că episcopul italian nu 


pută la Focșani 
presia «în Iaşi» nu pro- 
at acolo (el avea casă nu 

sar mai fi aflat in Moldova in momentul când el seria: «In 
casa noastră au fost această voroavă în laşi cu un episcop 
italian care, între alte voroave foarte pre voia gândului 
mieu, mi-au zis cuvinte de aceste neamuri, zicând aga» (p. 15). 
Sá admitem însă că din acest pasaj ar reeşi în adevăr cá 
episcopul italian nu mai eră în Moldova pe timpul când 
scriă cronicarul. Faptul acesta, încă n'ar puteă constitui un 
argument pentru datare decât dacă sar stabili cu certitu- 
dine că acel episcop nu este altul decât Piluzio. Identificarea 
admisă de d-l Iorga este însă o simplă ipoteză. Câtă vreme 
nu se va dovedi că între 1653—1674, când Miron Costin se 
află în ţară, n'a mai fost prin laşi niciun episcop italian cu 
care el să fi putut vorbi, si că, chiar de vor mai fi fost si 
alţii, convorbirea despre originea Moldovenilor na avut loc 
cu aceia ci cu Piluzio, ipoteza aceasta nu poate fi luată în 
considerare ca element de datare. 

5. Miron Costin «menţionează călătoria în Maramureș: 
«cu urechile mele am auzit, trecând pe la Maramureş în 
solie la craiul lesesc Sobiefchi», pe care n'a putut-o face 
înainte de 1683, calea spre regele polon nefiind Maramureşul 
decât atunci când sau regele sau domnul nu sar fi aflat în 
țara lor: regele ajunse la Cracovia în ziua de 23 Dechemvrie 
1683 (Hurmuzaki, Supl. II?, p. 145, No. LXXVI) şi Duca fu 
prins la Domnesti de Cráciun». 

Eu am arătat in ediţia mea că pasajul despre solia lui 
Miron Costin la Sobieski prin Maramureş este interpolat de 
fiul cronicarului. Pentruca nici o îndoială să nu mai rămâe 
în această privinţă, pun faţă în față textul autentic şi cel 
interpolat : 

«Cum și Dragoş vodă mare | . «Cum şi Dragos vodă mare 
năpaste îi este pre mărturia năpaste îi este pre mărturia 


1 | x : x 
Maramoresanilor, cu ure- p reas ael ja fie sai 
i TUN" ăstoriu, ce este ficior unu 
chile mele am auzit sá | pástoriu, 
| 


fie f * ‘ Bogdan vodá, náscut in Ma- 
e fost pastor, ce este ficior ramorăş, care spunea tată 


unui Bogdan vodă, născut în nostru să fie auzit cu ure- 
Maramorás (p. 38,3). chile sale frecánd prela Ma- 
| ramorás în solie în sus la craiul 
| legesc la Sobieski» (p. 38 95.29). 


D-1 Iorga crede totus si acum cá textul arátat de mine ca 
interpolat este autentic. D-sa spune ín recensie referindu-se 
tocmai la el: «Faptul că unele din pasagiile pe care ne spri- 
jineam se întâlnesc în fraze pe care noul editor le crede 
interpolate, deoarece se vorbeste in persoana a treia («pá- 
rintele nostru») de scriitor, nu e o dovadă: copistul n'a făcut 
decát sá treacá in persoana a treia ceeace originalul aveà 
în întâia, procedeu care nu e neobişnuit». 

Am pus mai sus faţă în faţă textul original cu redac- 
fiunea copistului. Simpla lor alăturare dovedeşte că acesta nu 
sa mulţumit numai «să treacă în persoana a treia ceeace 
originalul aveă în întâia», ci a adăogat dela el lămurirea că 
Miron Costin făcuse călătoria prin Maramures cu prilejul 
soliei la Sobieski. Dar chiar dacă interpolarea n'ar fi evi- 
dentă prin ea inság, o dovedeşte filiatia manuscriptelor, a 
cărei însemnătate pentru stabilirea interpolărilor am arátat-o 
mai sus. Din momentul ce nu Miron Costin este cel care 
vorbeşte despre solia sa, existența acesteia, încetează de 
a mai fi un fapt indiscutabil. Afirmarea interpolatorului 
poate să fie exactă, dar poate să fie şi greşită. Câtă vreme 
există nesiguranță în privința faptului insus, argumentul, 
întemeiat pe presupunerea când a putut el să aibă loc, își 
pierde orice valoare. Să admitem însă că solia lui Miron 
Costin la Sobieski prin Maramureş a avut în adevăr loc. 
Fa n'ar puteă constitui un argument pentru datarea scrierii 
cronicarului decât dacă am cunoaște exact timpul când sa 
întâmplat. D-l Iorga crede că Miron Costin n'a putut-o face 
înainte de 1683, calea spre regele polon nefiind Mara- 
muresul decât atunci când sau regele sau domnul nu sar 
fi aflat în fara lor. Plecând dela acest fapt, pe care-l con- 
sideră ca deplin dovedit, d-sa scoate apoi încheierea că De 
neamul Moldovenilor a trebuit să fie scrisă numai către 
sfârşitul vieţii cronicarului. Dar afirmarea pe care inteme- 
iază această concluziune, anume cá solia nu putuse avea loc 
înainte de 1683, este discutabilă. Eug. Barwifiski a arătat că 
Miron Costin fusese în solie la hatmanul Sobieski de două 
ori, mai întâi în August 1673, trimis de Petriceicu, şi apoi 
către sfârşitul aceluiaș an, trimis de Dumitraşcu Cantacu- 

zino!. Ştim pozitiv că cu prilejul soliei celei dea doua cl 
trecuse prin Maramureș şi că întârziase chiar foarte mult pe 
acolo, fiindcă domnul Moldovei cere la 19 Ianuarie 1674 stiri 
asupra lui dela craiul Ardealului?. Va să zică chiar dacă am 
admite împreună cu d-l Iorga că pasajul interpolat este au- 
tentic, el încă nu probează că De neamul Moldovenilor a fost 
scrisă după întoarcerea cronicarului din Polonia. Miron Cos- 
tin, care fusese în 1673 prin Maramureş, puteă foarte bine să 
vorbească în anul următor, când își redactează scrierea, des- 
pre trecerea lui pe acolo în solie la Sobieski și despre mărturia 
Maramuresenilor privitoare la originea lui Dragoş vodă.. 

6. «Vorbind despre tributul ce Polonii si Ruşii plătiau 
Tătarilor (spune): «luă Tătarii de Cram dela Mosc si dela Leşi», 
când războiul Muscalilor cu Turcii începu în 1684 (cf. şi dua» 
daruri Tătarii dela Mosc şi Legi, pentru a nu-i práda»). 

Intrebuinţarea imperfectului ar putea servi ca indica- 
fiune asupra timpului când cronicarul scrià numai in cazul 
când darurile, pe cari Polonii si Ruşii le dau Tătarilor, ar fi 
avut un caracter permanent, ceeace rămâne de ştiut. Să nu 
se uite apoi că dacă războiul cu Ruşii începe, cum observă 
d-l Iorga, în 1684, cel cu Polonii isbucnise încă din 1672. Peste 
doi ani, când Miron Costin scriă cartea De neamul Moldove- 
nilor, el ar fi putut vorbi despre trimiterea unor asemenea 
daruri, admițând cá ele erau anuale si regulate, ca despre 
un fapt întâmplat în trecut. 

7. «Se pomenesc succesele militare ale creştinilor, cari 
nu sunt anterioare anului 1083: «Neînfrânţi din firea lor, 
nici din tocmeala oștilor sale, care le vedem acum la 
Nemţii... Lesii și Muscalii de ar slobozi toată oastea odată, 
nici un războiu n'ar luă, ci toate le-ar pierde». | 

Asupra felului de luptă al Lesilor si Muscalilor, croni- 
carul face o apreciere prea generală ca să poată servi ca 
argument pentru timpul când scrie. Rămâne tăria oștilor nem- 
festi. D-l Iorga crede că Miron Costin sar referi la succesele 
lor din anul 1683 si cei următori. Se ştie însă că cronicarul 
a făcut parte din oastea lui Dabija-vodă în campania din 


! Dr. Eugenius Barwinski, Mironis Costini Chronicon terrae Mol- 


davicae ab Aarone principe, Bucureşti 1912, p. XIII. D 
2 Scrisoarea în copie fotografică se află la Academia Română. 


1664, când Nemţii au câştigat strálucita victorie dela St. 
Gotthard. El puteà deci tot asa de bine in 1674, ca si dupá 
1686, să vorbească despre tăria şi tocmeala ostilor nemtesti. 

8. «si aminteşte o călătorie a sa in Podolia pe la «Vcio- 
ragnoe» peste Nipru, cálátorie fácutá de sigur pe vre- 
mea exilului din 1684-87». 

Cand se stie cá Miron Costin şi-a făcut studiile în Po- 
lonia si că întrun singur an (1673) a fost trimis acolo in 
solie de două ori, nu văd ce ar puteà indreptati afirmarea 
că numai în anii 1684-87 ar fi avut loc călătoria. Precizarea 
pe care o face d-l Iorga ar constitui în adevăr un element sigur 
de datare, dacă ar fi dovedită. Asa cum se prezintă însă, 
este o simplă ipoteză, sprijinită chiar de faptul pe care 
voeşte să-l stabilească. Ca să poată cineva afirmă că mer- 
gerea cronicarului pe la Vciorasnoe, de care el vorbeşte în 
cartea De neamul Moldovenilor, a avut loc în anii 1684-87, 
trebue în mod prealabil să admită că această scriere a fost 
alcătuită după 1687. Si tocmai aceasta trebue dovedit. 

9. «Dragomanul Panaiotachi «răposatul» a murit la 1672». 

Faptul că Panaiotachi eră mort pe timpul când croni- 
carul scria De neamul Moldovenilor nu sprijineşte mai puţin 
teza, că el ar fi alcătuit-o în 1674, decât pe aceea că ar fi 
scris-o după 1686. Din această cauză d-l Iorga revine în re- 
censie asupra acestui argument cu o nouă accentuare: «De 
Panaiotachi Nikusios (t 2 Octomvrie 1673) nu se putea spune 
decât mult după moarte: «vestit pe vremea lui la împărăție». 

Dacá poate fi exact cá numai mult timp dupá ce 
Nikusios murise s'ar fi spus despre el «vestit pe vremea lui 
la împărăție», cutoatecá expresia «pe vremea lui» ar puted 
aveà şi sensul de «cât a trăit», «cát a fost în viaţă», nu este 
mai puţin adevărat că epitetul de «răposatul» se dă cuiva 
numai scurt timp după moarte. Chestiunea dacă Miron 
Costin scriă după un an ori după 15 dela moartea fostului 
dragoman nu poate fi rezolvată pe temeiul unor expresii 
atât de puţin precise. 

10. «Se spune că o piatră a fost adusă la domnia lui 
Duca vodă, care trebuie să fie ultima, dacă nu vrea cineva 
să puie redacţia cărţii între 1672 si 1679». 

Presupunând că pasajul din ediţia Kogălniceanu, în care 

se vorbeste de domnia Ducái vodá, ar fi autentic, observ cá 
nimic nu ne sileste sá admitem cá domnia lui Duca, in care 
inscripţia a fost adusă la Iaşi, trebuie să fie ultima (1678- 
1683); ea poate tot asa de bine să fle prima (1666) ori a 
doua (1669-1672). Ca să fim indreptatifi a afirmă că ar putea 
fi şi ultima (nu că este), ar trebui să fim siguri că cro- 
nicarul scriă după această domnie, adică să admitem ca 
dovedit tocmai ceeace vrem să dovedim. Discuţia este însă 
zadarnică. Inscripţia a fost adusă, cum am arătat, nu sub 
Gheorghe Duca, ci sub fiul său Constantin, la 1703. 

11. «In fine, că eră autorul în Moldova dovedesc fraze 
ca acestea: «Aici pe la noi ce erni sânt... Vara nădușeli nu 
sânt ca aici la noi, ci călduri cuvioase, putin primăvara, 
cum este la noi la Mai, la Iunie». 

Faptul, arătat si de mine (p. XLI), că lucrarea a fost scrisă 
in Moldova, nu constitue niciun fel de indicaţiune dacă au- 
torul a redactat-o în 1674—75 ori după 1686. 


Acestea sunt argumentele aduse de d-l Iorga in Istoria 
literaturii române (II, p. 594, n. 1) şi invocate acum in sus- 
ţinerea, părerii că Miron Costin a scris cartea De neamul 
Moldovenilor după întoarcerea sa din Polonia. Nici unul din 
ele nu sprijineste in chip lămurit teza în favoarea, căreia sunt 
aduse, şi nici nu contrazice pe aceea susţinută de mine. Iden- 
tificarea «cărţii dintâi» cu «incepátura» Letopiseţului dela 
Romani, aşa cum am propus eu, se impune deci ca solu- 
fiunea care întruneşte cea mai mare probabilitate. 


D-l Iorga isi încheie recensia cu următoarele observari 
de detaliu: «pavăţă pentru pavăză la p. 7 şi aiurea mi se pare 
dubios. Cavatie=Covacciocius e Kovacsócsy (unul, Wolfgang, 
cancelariu ardelean în epoca lui Mihai Viteazul). La p. 47 
nu poate fi «Turcii, de pre locul lor Turhistan, de pre capul 
lor cel dintâi: Osmangic, Otoman, Osmanlái» (Osmangic ar 
fi un loc; Otoman wa fost niciodată numele lui Osman), ci, 
ca în alte ediţii: Turcii etc., Osmangii, Otomani, Osmanlâi». 
La p. 51 «Agghel» nu trebuie cetit: Anghel»? 

Pavátá nu numai că nu e o formă dubioasă, dar, după cât 
ştiu, e forma cea mai des întrebuințată în textele vechi 
(vezi Cronica lui Moxa şi Lexiconul slavo-românesc al lui 

Mardarie Cozianul). Identificarea lui Cavatie cu Kova 
rămâne tot ipotetică, ca şi aceia propusă de mine (Kovachich, 
Kovačić), câtă vreme nu se știe cine a fost acest scriitor 
şi nu i se cunoaşte scrierea citată, de Toppeltin. Recunose 
cá lectura din ediţiile anterioare relativă là numele Tur- 
cilor este mai clară decât aceea din ediția mea; cum însă A 
nu se găseşte în tradiție, ci este, cum presupun, o emendatie 
a lui Kogálniceanu, nu m’am crezut in drept s'o primesc, 
pástránd lectura din manuscripte. Agghel nu trebue citit 
Anghel ci A. (—Aulus) Gellius (Agellius), cum am arătat la 
indice, p. 50. 

